Кољска нуклеарна електрана
Кољска нуклеарна електрана КНЕ () активна је нуклеарна електрана смештена у јужном делу Мурманске области, на крајњем северозападу европског дела Руске Федерације. Електрана се налази на југозападној обали језера Имандра  на око 12 километара северозападно од града Пољарније Зори. Ради под управом руске националне компаније задужене за нуклеарну енергију „Росенергоатом“.

Радови на градњи овог електроенергетског објекта започели су 18. маја 1969. године, а први блок са радом је почео 29. јуна 1973. године. Потом су у наредних десет година у погон пуштена и преостала три нуклеарна реактора (редом 1974, 1981. и 1984. године). Електрана поседује 4 енергетска блока, односно 4 нуклеарна реактора типа ВВЕР (два реактора типа ВВЕР 440/230, и два типа ВВЕР 440/213) капацитета од по 440 -{MW}- (укупно 1.760 -{MW}-). У Кољској нуклеарки годишње се произведе нешто више од половине од укупне продукције електричне енергије на подручју Мурманске области. 

Постепено искључивање реактора планирано је у периоду од 2018. (када би требало да буде искључен први блок) до 2029. године, а у истом периоду планирана је градња два нова реактора типа ВВЕР-600/498 капацитета од по 600 -{MW}- (планирано је да нови реактори буду пуштени у рад 2020. и 2026. године).

Види још 
 Нуклеарна електрана
 Нуклеарна енергија
 Мурманска област
 Пољарније Зори

Референце

Спољашње везе 

 

Нуклеарне електране у Русији
Мурманска област